CELEX: 32018R0221
Language: hu
Date: 2018-02-15 00:00:00
Title: A Bizottság (EU) 2018/221 rendelete (2018. február 15.) a 999/2001/EK európai parlamenti és tanácsi rendeletnek és a 882/2004/EK európai parlamenti és tanácsi rendeletnek a fertőző szivacsos agyvelőbántalmakat vizsgáló uniós referencialaboratórium tekintetében történő módosításáról (EGT-vonatkozású szöveg. )

16.2.2018   
            
            
               HU
            
            
               Az Európai Unió Hivatalos Lapja
            
            
               L 43/6
            
         A BIZOTTSÁG (EU) 2018/221 RENDELETE
   (2018. február 15.)
   a 999/2001/EK európai parlamenti és tanácsi rendeletnek és a 882/2004/EK európai parlamenti és tanácsi rendeletnek a fertőző szivacsos agyvelőbántalmakat vizsgáló uniós referencialaboratórium tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 23a. cikke m) pontjára,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (2) és különösen annak 32. cikke (5) bekezdésére,
   mivel:
   
               (1)
            
            
               A 882/2004/EK rendelet meghatározza az élelmiszereket és a takarmányokat, valamint az állategészségügyi kérdéseket vizsgáló uniós referencialaboratóriumok általános feladatait, kötelezettségeit és a velük szemben támasztott követelményeket. A szóban forgó rendelet VII. melléklete tartalmazza a kijelölt uniós referencialaboratóriumok jegyzékét, és ebben a jegyzékben szerepel a fertőző szivacsos agyvelőbántalmakat (TSE-k) vizsgáló uniós referencialaboratórium is.
            
         
               (2)
            
            
               A 999/2001/EK rendelet rendelkezik a TSE-ket vizsgáló uniós referencialaboratórium felállításáról és annak konkrét feladatairól.
            
         
               (3)
            
            
               Miután az Egyesült Királyság az Európai Unióról szóló szerződés 50. cikke alapján bejelentette kilépési szándékát, a jelenleg az Egyesült Királyságban található, TSE-ket vizsgáló uniós referencialaboratórium kijelölése 2018. december 31-ével véget ér.
            
         
               (4)
            
            
               A TSE-kre irányuló diagnosztikai technikák magas színvonalának és megbízhatóságának garantálása, valamint azok Unió-szerte egységes alkalmazása érdekében szükséges a TSE-ket vizsgáló uniós referencialaboratórium fenntartása. Ezért a Bizottság 2017. május 29-én pályázati felhívást tett közzé a TSE-ket vizsgáló uniós referencialaboratórium kiválasztása és kijelölése céljából. A kiválasztási folyamat eredményeképpen kiválasztott, az Istituto Zooprofilattico Sperimentale del Piemonte Liguria e Valle d'Aosta (IZSPLVA) és az Istituto Superiore di Sanità (ISS) között létrejött, az előbbi által irányított konzorciumot indokolt kijelölni a TSE-ket vizsgáló uniós referencialaboratóriumként.
            
         
               (5)
            
            
               A 999/2001/EK és a 882/2004/EK rendeletet ezért ennek megfelelően módosítani kell.
            
         
               (6)
            
            
               Elkerülendő a TSE-ket vizsgáló uniós referencialaboratórium tevékenységeinek bárminemű megszakítását, valamint annak érdekében, hogy az újonnan kijelölt uniós referencialaboratórium számára elegendő idő álljon rendelkezésre a teljes működőképesség elérésére, indokolt úgy rendelkezni, hogy az e rendeletben előírt intézkedések 2019. január 1-jétől legyenek alkalmazandók.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 999/2001/EK rendelet X. mellékletének B. fejezetében az 1. pont helyébe a következő szöveg lép:
   
      
                  „1.
               
               
                  A TSE-k vizsgálatával foglalkozó uniós referencialaboratórium az Istituto Zooprofilattico Sperimentale del Piemonte Liguria e Valle d'Aosta (IZSPLVA) és az Istituto Superiore di Sanità (ISS) között létrejött, az IZSPLVA által irányított konzorcium:
                  
                               
                           
                           
                              
                                          Istituto Zooprofilattico Sperimentale del Piemonte, Liguria e Valle d'Aosta (IZSPLVA)
                                       
                                    
                                          Via Bologna 148
                                       
                                    
                                          10154 Torino
                                       
                                    
                                          Olaszország
                                       
                                    
                        
                               
                           
                           
                              
                                          Istituto Superiore di Sanità (ISS)
                                       
                                    
                                          Viale Regina Elena 299
                                       
                                    
                                          00161 Roma
                                       
                                    
                                          Olaszország”.
                                       
                                    
                        
            
   2. cikk
   A 882/2004/EK rendelet VII. mellékletének I. részében a 13. pont helyébe a következő szöveg lép:
   
      
                  „13.
               
               
                  A fertőző szivacsos agyvelőbántalmakat (TSE-k) vizsgáló uniós referencialaboratórium
                  A 999/2001/EK rendelet X. melléklete B. fejezetének 1. pontjában említett laboratórium”.
               
            
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2019. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. február 15-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 147., 2001.5.31., 1. o.
   
   
      (2)  HL L 165., 2004.4.30., 1. o.